Tore Lindseth

Tore Lindseth (født 11. august 1948, død 12. november 2013) var en norsk fotballspiller og fotballtrener. Lindseth er født i Flatanger, men vokste opp i Beitstad og på Steinkjer. Han debuterte i toppserien for Steinkjer i 1965. I 1969 meldte han overgang til Rosenborg BK.

Spillerkarrieren talte totalt 146 offisielle kamper og 19 mål for .

Som trener for  fikk han tilnavnet «Trollmannen» for å ledet klubben fra 3. divisjon til 1. divisjon - dens første sesong på toppnivå. Han tok i 1981 over en Strindheim-lag som hadde rykket ned fra 2. divisjon sesongen i forveien. I hans første sesong som trener endte klubben på andre plass, to poeng bak avdelingsvinner . I 1982 vant Strindheim sin avdeling, og rykket opp. 
I 1983 ledet han Strindheim til kvalifiseringsplass. Strindheim ble for første gang klar for spill på øverste nivå etter å ha gått seirende ut av en kvalifisering der de møtte  og .
Møtet med toppdivisjonen viste seg å bli for tøft. I hans siste sesong som hovedtrener rykket Strindheim rett ned igjen. Etter en turbulent vinter og vår i 1985 kom Lindseth inn som assistent for å forsøke å redde laget fra sitt andre strake nedrykk uten å lykkes. Med Lindseth som assistent tok laget seg opp igjen i 1986, og stabiliserte seg på nest høyeste nivå i 1987, før han ga seg som assistent i forkant av 1988-sesongen. Senere ble han først trener for Melhus, før han ble en del av Nils Arne Eggens trenerteam i Rosenborg BK første halvdel av 90-tallet. I disse årene var han ønsket som trener i både Bodø/Glimt og Molde, men takket nei av familiære årsaker. 

Tores oppvekst og karriere som både spiller og trener er godt omtalt i boken «Med hjertet utenpå drakta» som kom ut i 2020.

Tore er bror til den tidligere Skeid- og Steinkjer-spilleren Svein Roar Lindseth, og onkel til den tidligere Trondheims-Ørn-spilleren Synnøve Lindseth og den tidligere statssekretæren Ketil Lindseth.

Referanser

Eksterne lenker 
 
 Profil hos Norges Fotballforbund
 Profil hos Rosenborg BK

Norske fotballspillere
Norske fotballtrenere
Fotballspillere for Rosenborg BK
Fødsler i 1948